EkBass/fiwiki-20250220-pages-articles huggingface dataset:
Salibandyn SM-sarja 1988–1989

Kausi 1988–1989 oli järjestyksessään Salibandyliigan kolmas kausi. Se oli myös ensimmäinen kerta, kun naiset pelasivat Suomen mestaruudesta. Naisten sarjassa oli vain viisi joukkuetta, ja neliotteluisen sarjan voitti jyväskyläläinen Blue Eyes Team (lyh. BET). Hopea ja pronssia ottivat ahvenanmaalaiset BGD ja VÅSC. BET voitti myös miehissä mestaruuden Synkän Uhman sijoittuessa toiseksi ja S.C. Dalmacin kolmanneksi. == Lähteet == == Aiheesta muualla == * Miesten salibandyliiga * Naisten salibandyliiga Miesten 1988–1989 Luokka:Salibandysarjojen kausi 1988–1989
Antal Kiss

Antal Kiss (30. joulukuuta 1935 Gyöngyös – 7. huhtikuuta 2021 Tatabánya) oli unkarilainen kilpakävelijä ja olympiamitalisti.Kamper, s. 137 Kiss saavutti 50 kilometrin kävelyssä olympiahopeaa Méxicossa 1968 ajalla 4.30.17,0. Hän hävisi kilpailun voittaneelle Christoph Höhnelle yli kymmenen minuuttia.Kamper, s. 323 Samojen kisojen 20 kilometrillä hän sijoittui 14:nneksi ajalla 1.38.24,0.Kluge, s. 44 Kissin uran toiseksi paras arvokisasijoitus oli kuudes sija 20 kilometrillä Budapestin EM-kilpailuissa 1966. Hänen loppuaikansa oli 1.32.02,4.Siukonen & Ahola, s. 85 Ateenan EM-kilpailuissa 1969 hän keskeytti sekä 20:llä että 50 kilometrillä.Siukonen & Ahola, s. 94 Helsingin EM- kilpailuissa 1971 hän sijoittui 20 kilometrillä 11:nneksi ajalla 1.33.15,4 ja 18:nneksi 50 kilometrillä ajalla 4.26.53,6.Siukonen & Ahola, s. 110 Münchenin 1972 olympialaisten 50 kilometrillä hän sijoittui 26:nneksi ajalla 4.34.45,0.Kluge, s. 244 ==Lähteet== * * * ===Viitteet=== Luokka:Unkarilaiset kävelijät Luokka:Unkarilaiset olympiamitalistit Luokka:Vuonna 1935 syntyneet Luokka:Vuonna 2021 kuolleet
Jaransk

Jaransk (, ) on kaupunki Kirovin alueella Venäjällä. Se sijaitsee Jaran-joen varrella 257 kilometriä Kirovista lounaaseen. Kaupunki on Jaranskin piirin keskus. Siellä sijaitsee Moskovan ja Kazanin väliseltä rautatieltä Zeljonyi Dolissa haarautuvan sivuradan pääteasema. Asukkaita on 19 800 henkeä (vuonna 2005). Kaupunki on perustettu 1500-luvun loppupuolella linnoitukseksi marien hyökkäyksiä vastaan. Vuonna 1780 Jaranskista tuli samannimisen Vjatkan lääniin kuuluneen kihlakunnan keskus. Vuonna 1900 kihlakunnan väestöstä 86 % oli venäläisiä ja 14 % mareja.Entsiklopeditšeski slovar F.A. Brokgauza i I.A. Efrona (1890–1907). CD-rom, 2002. Nykyään kaupungissa on konepaja, elintarvike-, puunjalostusteollisuutta ym. Keskustan muodostavat 1800-luvun lopun ja 1900-luvun alun puiset ja kiviset kauppiastalot. Nähtävyksiä ovat 1890-luvulla rakennettu Aleksanterin katedraali, Kolminaisuuden katedraalin kellotapuli vuodelta 1689 ja Neitsyt Marian kuolonuneen nukkumisen katedraali (1798). Kotiseutumuseon kokoelmissa on paikallisen käsityötaiteen tuotteita. ==Lähteet== ==Aiheesta muualla== * Epävirallinen kaupunkisivusto Luokka:Kirovin alueen kaupungit
Ödön Földessy

Ödön Földessy (1. heinäkuuta 1929 Békés – 9. kesäkuuta 2020 Budapest) oli unkarilainen pituushyppääjä ja olympiamitalisti.Kamper, s. 79. Földessy saavutti pituushypyssä olympiapronssia Helsingissä 1952 tuloksella 730 cm. Vuonna 1953 hän oli maailmantilastossa parhaana eurooppalaisena toinen tuloksella 776 cmYleisurheilu 1953–54. ja vuonna 1954 jälleen parhaana eurooppalaisena kolmas tuloksella 770 cm.Yleisurheilu 1954–55. Bernin EM- kilpailuissa 1954 hän voitti kultaa tuloksella 751 cm.Siukonen & Ahola, s. 56. Tukholman EM-kilpailuissa 1958 hän sijoittui kymmenenneksi tuloksella 720 cm.Siukonen & Ahola, s. 66. Melbournen kesäolympialaisissa 1956 hän karsiutui loppukilpailustaOlympedia. Földessy kuoli budapestilaisessa sairaalassa 90-vuotiaana 9. kesäkuuta 2020 sairastettuaan pitkäänMeghalt Földessy Ödön olimpiai bronzérmes távolugró . == Lähteet == * * * * * === Viitteet === == Aiheesta muualla == * Luokka:Unkarilaiset pituushyppääjät Luokka:Unkarilaiset olympiamitalistit Luokka:Vuonna 1929 syntyneet Luokka:Vuonna 2020 kuolleet
Tuotevastuu

Tuotevastuu on tuottajan vastuuta tuotteista, jotka ovat vaarallisia tai aiheuttavat vahinkoa. Esimerkki tuotevastuutilanteesta on pesukoneen vuotamisesta aiheutuva asunnon kosteusvaurio. Jos vuoto johtuu pesukoneen viasta, on valmistajalla tai maahantuojalla vastuu vahingosta. Jos näitä ei saada selville, vastaa vahingosta tavaran liikkeellelaskija. Vahingonkorvausta on suoritettava vahingosta, joka on johtunut siitä, että tuote ei ole ollut niin turvallinen kuin on ollut aihetta odottaa. Turvallisuutta arvioitaessa on otettava huomioon ajankohta, jona tuote laskettiin liikkeelle, tuotteen ennakoitavissa oleva käyttö, tuotteen markkinointi ja käyttöohjeet sekä muut seikat. Vahinkoa kärsineen on näytettävä toteen vahinko, tuotteen puutteellinen turvallisuus sekä puutteellisen turvallisuuden ja vahingon välinen syy-yhteys. Tuotevastuun perusteina Suomessa toimivat: *Euroopan yhteisöjen neuvoston direktiivi 85/374/ETY 25. heinäkuuta 1985http://eur- lex.europa.eu/LexUriServ/LexUriServ.do?uri=CELEX:31985L0374:FI:HTML *Suomen tuotevastuulaki 694/1990http://www.finlex.fi/fi/laki/alkup/1990/19900694 == Katso myös == * Valmistusvirhe ==Lähteet== ==Aiheesta muualla== *Myyjän vastuu viallisesta tai puutteellisesta tavarasta (KKV) *Kuluttajansuoja **direktiivin muutos 1999/34/EY Luokka:Kuluttajansuoja
Marianne Werner

Marianne Werner (4. tammikuuta 1924 – 22. heinäkuuta 2023) oli saksalainen yleisurheilija ja olympiamitalisti. Hänen päälajinsa oli kuulantyöntö.Kamper, s. 292 Werner saavutti kuulantyönnössä olympiahopeaa Helsingissä 1952. Hän teki viimeisellä työnnöllään tuloksen 14,57 m nousten neljänneltä sijalta toiseksi ja estäen Neuvostoliiton kolmoisvoiton.Wallechinsky, s. 158 Bernin EM-kilpailuissa 1954 hän sijoittui kuulantyönnössä viidenneksi tuloksella 13,93 m ja kiekonheitossa 11:nneksi tuloksella 41,36 m.Siukonen & Ahola, s. 57 Melbournen 1956 olympialaisissa hän saavutti kuulantyönnössä pronssia tuloksella 15,61 m voittaen seitsemällä senttimetrillä Zinaida Doynikovan ja estäen jälleen Neuvostoliittoa saamasta kolmoisvoittoa.Wallechinsky, s. 159 Tukholman EM-kilpailuissa 1958 hän voitti kultaa tuloksella 15,74 m.Siukonen & Ahola, s. 67 ==Lähteet== * * * ===Viitteet=== Luokka:Saksalaiset kuulantyöntäjät Luokka:Saksalaiset kiekonheittäjät Luokka:Saksalaiset olympiamitalistit Luokka:Vuonna 1924 syntyneet Luokka:Vuonna 2023 kuolleet
Gerhard af Schultén

Cay Gerhard af Schultén (s. 24. huhtikuuta 1938 Helsinki) on suomalainen juristi ja vapaaherra, joka toimi Suomen ensimmäisenä kuluttaja-asiamiehenä vuosina 1978–1991. Hän on valmistunut lainopin kandidaatiksi 1961 ja lisensiaatiksi 1968. Varatuomarin arvon hän sai vuonna 1965. Ennen kuluttaja- asiamiehen tehtävää af Schultén työskenteli muun muassa oikeusministeriössä lainsäädäntöneuvoksena 1970–1978. Hän on valmistellut yksityisoikeuden alan säännöksiä, muun muassa osakeyhtiö- ja säätiölakeja. Vuosina 1991–2005 af Schultén on työskennellyt kahdessa asianajotoimistossa, vuodesta 1993 asianajajana. Korkeimman oikeuden entinen presidentti Pauliine Koskelo on af Schulténin puoliso. == Lähde == * Suomen lakimiehet 2007 Luokka:Suomalaiset asianajajat Luokka:Suomalaiset virkamiehet Luokka:Vuonna 1938 syntyneet Luokka:Elävät henkilöt
Ruskojuoksiainen

RuskojuoksiainenSisätilojen tuholaiset Jarmo Holopainen Itä-Suomen yliopisto, Ympäristötieteen laitos eli kivijuoksiainen (Lithobius forficatus) on juoksujalkaisiin kuuluva tuhatjalkainen. Se on väriltään punainen, oranssi, tai ruskea ja sillä on ruumiin jokaisessa jaokkeessa yksi jalkapari, yhteensä 15 jalkaparia ja lyhyistä jaokkeista muodostuneet tuntosarvet. Keskimäärin noin 20-30 mm pitkäksi kasvava ruskojuoksiainen on yksi Suomen yleisimmistä tuhatjalkaislajeista, joka on levinnyt Lappiin saakka. Ruskojuoksiainen liikkuu nopeasti, käärmemäisin liikkein. Se saattaa puolustautua puremalla, mutta sen purema ei ole myrkyllinen. Se talvehtii aikuisena ja voi elää kuusi vuotta vanhaksi.Garden centipede Fairfax County Public Schools, Fairfax County, Virginia Ruskojuoksiaisen kuvasi ensimmäisenä Carl Linnaeus vuonna 1758. == Elinympäristö == Ruskojuoksiainen viihtyy puiden kaarnojen ja kivien alla, kosteassa karikkeessa lehtien ja lahoavien puukappaleiden seassa, vanhojen rakennelmien sisällä sekä kosteissa tiloissa kuten kellarissa. Ruskojuoksiainen ei ole tuholaiseläin. == Ravinto == Ruskojuoksiaiset ovat petoja, ja käyttävät ravintonaan hyönteisiä. == Lähteet == Luokka:Juoksujalkaiset
Klavdija Totšenova

Klavdija Totšenova (16. marraskuuta 1921 – 30. toukokuuta 2004) oli neuvostoliittolainen kuulantyöntäjä ja olympiamitalisti.Kamper, s. 276 Totšenova teki kuulantyönnön maailmanennätyksen 14,86 m Tbilisissä 30. lokakuuta 1949. Se säilyi ennätyksenä runsaan vuoden.Butler, s. 544 Totšenova saavutti hopeaa Brysselin EM-kilpailuissa 1950 tuloksella 13,92 m. Hän hävisi maannaiselleen Anna Andrejevalle 40 senttimetriä.Siukonen & Ahola, s. 47 Helsingin 1952 olympialaisissa hän saavutti pronssia tuloksella 14,50 m. Hänen edelleen sijoittuivat neuvostoliittolainen Galina Zybina ja saksalainen Marianne Werner. Toisen maannaisensa Tamara Tyškevitšin hän voitti kahdeksalla senttimetrillä.Wallechinsky, s. 158 ==Lähteet== * * * * ===Viitteet=== Luokka:Neuvostoliittolaiset kuulantyöntäjät Luokka:Neuvostoliittolaiset olympiamitalistit Luokka:Vuonna 1921 syntyneet Luokka:Vuonna 2004 kuolleet
Jelizaveta Bagrjantseva

Jelizaveta Bagrjantseva (27. elokuuta 1929 – 24. tammikuuta 1996) oli neuvostoliittolainen kiekonheittäjä ja olympiamitalisti.Kamper, s. 14 Bagrjantseva saavutti kiekonheitossa olympiahopeaa Helsingissä 1952 tuloksella 47,08 m. Hän hävisi maannaiselleen Nina Romaškovalle yli neljä metriä.Wallechinsky, s. 161 Jelizaveta Bagrjantsevan tytär Irina Nazarova voitti olympiakultaa 4 × 400 metrin viestijuoksussa Moskovassa 1980. ==Lähteet== * * ===Viitteet=== Luokka:Neuvostoliittolaiset kiekonheittäjät Luokka:Neuvostoliittolaiset olympiamitalistit Luokka:Vuonna 1929 syntyneet Luokka:Vuonna 1996 kuolleet
Franco Nero

Franco Nero (oik. Francesco Clemente Giuseppe Sparanero, s. 23. marraskuuta 1941 San Prospero, Parma, Italia) on italialainen näyttelijä. Hänet tunnetaan muun muassa elokuvista Django (1966), Camelot (1967), Tristana (1970). == Palkinnot == * Lifetime Achiement Award (2003) Elämäntyöpalkinto Los Angeles Italian Awards * Lifetime Achiement Award (1999) Elämäntyöpalkinto Milan Iternational Film Festival * Actor’s Mission Award (1995) == Yksityiselämä == Nerolla on poika Carlo Gabriel (s. 1969) suhteesta näyttelijä Vanessa Redgraven kanssa. He menivät naimisiin vuonna 2006. == Aiheesta muualla == * Luokka:Italialaiset näyttelijät Luokka:Vuonna 1941 syntyneet Luokka:Elävät henkilöt
Donald Laz

Donald Laz (17. toukokuuta 1929 – 21. helmikuuta 1996) oli yhdysvaltalainen seiväshyppääjä ja olympiamitalisti. Laz saavutti seiväshypyssä olympiahopeaa Helsingissä 1952 tuloksella 450 cm, jonka hän maanmiehensä Bob Richardsin tavoin ylitti toisellaan. Ennen Richardsin kolmatta yritystä 455 senttimetristä amerikkalaiset olivat tasoissa mutta Richards ylitti tuon korkeuden ja voitti kultaa. Pan-Amerikan kisoissa 1955 Laz saavutti pronssia tuloksella 430 cm. Hän hyppäsi ennätyksensä 462 cm vuonna 1954. ==Lähteet== * * * Luokka:Yhdysvaltalaiset seiväshyppääjät Luokka:Yhdysvaltalaiset olympiamitalistit Luokka:Vuonna 1929 syntyneet Luokka:Vuonna 1996 kuolleet
Étienne Desmarteau

Étienne Desmarteau (4. helmikuuta 1873 – 29. lokakuuta 1905 Boucherville, Quebec, Kanada) oli kanadalainen yleisurheilija, joka voitti painonheitossa kultaa St. Louisin olympialaisissa 1904. Desmarteau työskenteli poliisina Montrealissa ja pyysi työnantajaltaan lupaa matkustaa olympialaisiin. Lupaa ei myönnetty, mutta hän lähti silti matkaan ja sai potkut työstään. Kun sitten kävi ilmi, että hän oli voittanut olympiakultaa, hän sai työnsä takaisin. Itse kilpailussa Desmarteau sai parhaan tuloksensa 10,46 m ensimmäisellä heitollaan. Hän voitti moukarinheiton kolminkertaisen olympiavoittajan John Flanaganin 30 sentillä. Desmarteau kuoli olympialaisten jälkeisenä vuonna lavantautiin ja Montrealin kaupunki nimesi hänen kunniakseen puiston, myöhemmin myös piirikunnan ja urheilukeskuksen, jota käytettiin Montrealin olympialaisissa koripallo-otteluissa. ==Lähteet== Luokka:Kanadalaiset yleisurheilijat Luokka:Kanadalaiset olympiavoittajat Luokka:Vuonna 1873 syntyneet Luokka:Vuonna 1905 kuolleet
Darrow Hooper

Clarence Darrow Hooper (30. tammikuuta 1932 Fort Worth, Texas – 19. elokuuta 2018) oli yhdysvaltalainen kuulantyöntäjä sekä olympiamitalisti. Hooper voitti kuulantyönnön vuonna 1952 Yhdysvaltain olympiakarsinnoissa. Helsingin olympialaisissa hän saavutti hopeaa tuloksella 17,39 metriä. Hän hävisi kaksi senttimetriä itseään kaksi päivää vanhemmalle maanmiehelleen Parry O’Brienille, joka teki tunnetuksi kuulantyönnön pakitustyylin.Olympics at Sports-Reference.com Hooper kuoli 86-vuotiaana 19. elokuuta 2018.https://www.dignitymemorial.com/obituaries/dallas-tx/clarence- hooper-7966340 == Lähteet == * * * Darrow Hooper Bio, Stats, and Results Olympics at Sports-Reference.com === Viitteet === Luokka:Yhdysvaltalaiset kuulantyöntäjät Luokka:Yhdysvaltalaiset olympiamitalistit Luokka:Vuonna 1932 syntyneet Luokka:Vuonna 2018 kuolleet
TP.3 Reloaded

TP.3 Reloaded on R&B; -artisti R. Kellyn yhdeksäs albumi vuodelta 2005. Albumin tuotti Jive Records. Albumi on R. Kellyn 12-Play -albumi sarjan kolmas osa. == Kappaleet == # (feat. The Game) # (feat. Snoop Dogg) # # # # # # (feat. Elephant Man) # (feat. Nivea) # (featuring Baby) # (feat. Twista & Do or Die) # # # (feat. Wisin & Yandel) # # # # # Luokka:R. Kellyn albumit Luokka:Vuoden 2005 albumit
Jyrki Korhonen

Jyrki Tapio Korhonen (s. 11. lokakuuta 1964) on suomalainen oopperalaulaja, äänialaltaan basso. Hän on ollut kiinnitettynä Suomen Kansallisoopperaan vuodesta 2001. Vuosina 1993–2000 Korhonen esiintyi Wiesbadenin ja Darmstadtin oopperoissa. Korhonen on opiskellut Sibelius-Akatemiassa opettajinaan Jorma Elorinne ja Tom Krause. Hän opiskeli Zürichin oopperan kansainvälisessä oopperastudiossa 1992–1993. ==Roolit== Korhosen rooleihin kuuluvat muun muassa: * Fidelio: Rocco (Beethoven) * Lucia di Lammermoor: Raimondo (Donizetti) * Käärmeen hetki: Huldén (Heiniö, kantaesitys) * Viimeiset kiusaukset: Paavo Ruotsalainen (Kokkonen) * Pohjalaisia: Vallesmanni (Madetoja) * Don Giovanni: Komtuuri (Mozart) * Figaron häät: Bartolo (Mozart) * Ryöstö seraljista: Osmin (Mozart) * Taikahuilu: Sarastro (Mozart) * Boris Godunov: Pimen (Musorgski) * Hovanštšina: Dosifei (Musorgski) * La Bohème: Colline (Puccini) * Rasputin: Puriškevitš (Rautavaara, kantaesitys) * Sevillan parturi: Don Basilio (Rossini) * Adriana Mater: Tsargo (Saariaho) * Kuningas lähtee Ranskaan (Sallinen) * Ruusuritari: Paroni Ochs von Lerchenau (Strauss) * Jevgeni Onegin: Gremin (Tšaikovski) * Kohtalon voima: Pater Guardian (Verdi) * Macbeth: Banquo (Verdi) * Rigoletto: Sparafucile (Verdi) * Jumalten tuho: Hagen (Wagner) * Parsifal: Titurel (Wagner) * Reininkulta: Fafner ja Fasolt (Wagner) * Siegfried: Fafner (Wagner) * Tannhäuser: Hermann (Wagner) * Tristan ja Isolde: Kuningas Marke (Wagner) Nantes 2009 * Valkyyria: Hunding (Wagner) ==Lähteet== Luokka:Suomalaiset bassot Luokka:Vuonna 1964 syntyneet Luokka:Elävät henkilöt
Rae Dawn Chong

Rae Dawn Chong (s. 28. helmikuuta 1961 Edmonton, Alberta, Kanada) on kanadalainen näyttelijä. Hänet tunnetaan muun muassa elokuvista Taistelu tulesta (1981), Commando (1985), Amazon (Mika Kaurismäen ohjaama elokuva, 1990) ja The Visit (2000) sekä televisiosarjasta Rajatapaus (2000–2002), jossa hänen roolihenkilönsä oli tohtori Peggy Fowler. Hän on näytellyt myös sarjoissa Melrose Place ja Amyn lailla. __notoc__ == Palkinnot == * Genie (1983) == Ehdokkudet == * Black Reel (2002) == Yksityiselämä == Chong on ollut kaksi kertaa naimisissa, mutta molemmat liitot ovat päättyneet eroon. Hänen ensimmäinen puolisonsa oli Owen Baylis ja toinen näyttelijä C. Thomas Howell. Hänellä on yksi poika Morgan, ensimmäisestä avioliitostaan. Chong on syntyperältään afro-aasialainen. Hänen äitinsä on afroamerikkalainen ja intialainen, hänen isänsä on skotlanninirlantilainen ja kiinankanadalainen. == Aiheesta muualla == * Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Vuonna 1961 syntyneet Luokka:Elävät henkilöt
Fendi

Fendi on italialainen muotitalo, joka perustettiin nahka- ja turkisliikkeenä Roomassa vuonna 1918. Fendi suunnittelee vaatteita, hajuvesiä, asusteita sekä myös huonekaluja. Fendi tunnetaan kuitenkin parhaiten "baguette"-käsilaukuistaan. Yrityksen taiteellisena johtajana toimi Karl Lagerfeld.About: Fendi, FMD Fashion Database. Viitattu 10.6.2014. Fendin perusti Adele Casagrande, joka naimisiin mentyään 1925 vaihtoi kaupan nimen miehensä Edoardo Fendin mukaan Fendiksi. Liike menestyi hyvin, ja uusi kauppa avattiin Via Piavelle vuonna 1932. Pariskunnan viisi tytärtä ovat jo nuoresta työskennelleet yrityksessä. Fendi lanseerasi ensimmäisen hajuvetensä, Fendi for Women -tuoksun, vuonna 1986. Myöhemmin tarjontaa on laajennettu miestentuoksujen Fendi Uomo (1988) ja Theorema Uomo (2001) sekä naisille suunnattujen tuoksujen Fantasia (1996) ja Celebration (2005) myötä. Fendin omistaa luksusmerkkituotteistaan tunnettu ranskalainen LVMH. ==Lähteet== Luokka:Italialaiset muotitalot Luokka:Vaatemerkit
Happy People/U Saved Me

Happy People/U Saved Me on R&B; -artisti R. Kellyn seitsemäs albumi. Albumi on jaettu kahteen osaan, jotka ovatHappy People (sisältää soul-musiikkia) ja U Saved Me (sisältää gospelia). Tupla-albumi julkaistiin 24. elokuuta 2004. == Kappaleet == R. Kelly on kirjoittanut ja tuottanut kaikki kappaleet. === CD 1 - Happy People === # # # # # # # # # # # === CD 2 - U Saved Me === # (feat. Kelly Price & Kim Burrell) # # # # # # # # # == Singlet == * "Happy People" * "U Saved Me" Luokka:R. Kellyn albumit Luokka:Vuoden 2004 albumit
Euphrasia Donnelly

Euphrasia Louise ”Fraze” Donnelly (myöh. Bungard, (6. kesäkuuta 1905 Indianapolis – 20. toukokuuta 1963 Warsaw, Indiana) oli yhdysvaltalainen uimari ja olympiavoittaja. Hän voitti olympiakultaa Pariisin olympialaisissa 4 × 100 metrin vapaauintiviestissä. Donnelly oli 163 senttimetriä pitkä ja uintiurallaan hän edusti Hoosier Athletic Clubia. == Lähteet == Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1905 syntyneet Luokka:Vuonna 1963 kuolleet
Lou Diamond Phillips

Lou Diamond Phillips (aik. Lou Diamond Upchurch, s. 17. helmikuuta 1962 Subic Bayn laivastotukikohta, Filippiinit) on yhdysvaltalainen näyttelijä ja Golden Globe -ehdokas. Hänet tunnetaan muun muassa elokuvista La Bamba (1987), Älä anna periksi (1988), Nuoret sankarit (1988), Nuoret sankarit 2 (1990) ja Tulikokeessa (1996). Hän on näytellyt myös televisiosarjoissa Num3rot, Kova laki: Erikoisyksikkö, 24 ja Äärirajoilla. Hänen uusin sarjansa on syksyllä 2009 Yhdysvalloissa alkanut Stargate Universe. __NOTOC__ == Valikoitu filmografia == *La Bamba (La Bamba, 1987) *Dakota (Dakota, 1988) *Älä anna periksi (Stand And Deliver, 1988) *Nuoret sankarit (Young Guns, 1988) *Sekava rikos (Disorganized Crime, 1989) *Renegades - luopiot (Renegades, 1989) *Nuoret sankarit 2 (Young Guns II, 1990) *Pimeyden tuuli (The Dark Wind, 1991) *Äärimmäinen oikeus (Extreme Justice, 1993) *Vaarallinen kosketus (Dangerous Touch, 1994, myös ohjaajana) *Tulikokeessa (Courage Under Fire, 1996) *The Big Hit (1998) *Särkynyt palatsi (Brokedown Palace, 1999) *Lepakot (Bats, 1999) *Supernova (2001) *Valtatie 666 (Route 666, 2001) *Stark Raving Mad (2002) *Lone Hero (2002) *Murha Presidiossa (Murder At Presidio, 2005) *Sormenjäljet (Fingerprints, 2006) == Yksityiselämä == Phillips on ollut naimisissa kolme kertaa; Julie Crypherin kanssa vuosina 1987-1990, Kelly Phillipsin kanssa vuosina 1994-2007 ja Yvonne Marie Boismierin kanssa vuodesta 2007. Hänellä on liitoistaan yhteensä kolme lasta; kaksostyttäret Grace Moorea ja Isabella Patricia (s. 5. lokakuuta 1997) Kelly Phillipsin kanssa ja tytär Indigo Sanara Yvonne Marie Boismierin kanssa. Näyttelijä Kiefer Sutherland, joka teki Phillipsin kanssa useamman elokuvan (esim. Nuoret sankarit, Nuoret sankarit 2 ja Renegades - luopiot) on Phillipsin hyvä ystävä. == Aiheesta muualla == * Luokka:Yhdysvaltalaiset näyttelijät Luokka:Vuonna 1962 syntyneet Luokka:Elävät henkilöt
Sietämätöntä julmuutta

Sietämätöntä julmuutta (Intolerable Cruelty) on yhdysvaltalainen elokuva vuodelta 2003. Se on lajityypiltään farssi tai romanttinen musta komedia. Se kertoo menestyvästä avioerojuristista ja rahakkaita avioeroja harrastavasta onnenonkijasta. Pääosissa ovat George Clooney ja Catherine Zeta-Jones. Elokuva oli ensimmäinen, jossa Coenin veljekset työskentelivät vieraalle tuottajalle, Brian Grazerille, joka oli tarjonnut aihetta ensin Ron Howardin ohjattavaksi. == Näyttelijät == == Arvioita == Turun Sanomien Tapani Maskulan mielestä Sietämätöntä julmuutta jää kirpeydestään huolimatta kovin hataralle pohjalle. Yksioikoinen juoni ei tarjoa Coenin veljeksille mahdollisuuksia kehitellä heille tyypillisiä, absurdin ironian värittämiä kohtauksia. Sivuhenkilöt jäävät karikatyyreiksi, ja kokonaisuudessa on tilaustyön makua. == Lähteet == Luokka:Joel ja Ethan Coenin ohjaamat elokuvat Luokka:Vuoden 2003 yhdysvaltalaiset elokuvat Luokka:Yhdysvaltalaiset mustan komedian elokuvat
Helsingin kristillinen koulu

Helsingin kristillinen koulu on Helsingin Pukinmäessä sijaitseva yksityinen kristillinen peruskoulu, jonka erikoispainotuksena on kristillinen kasvatus. Koulussa on luokkia ensimmäisestä luokasta aina yhdeksänteen asti ja lisäksi koulun yhteydessä toimii kristillinen päiväkoti Pursi. Koulu sai perustamisluvan 1. elokuuta 1995, mutta oli toiminut kotikouluperiaatteella jo 1980-luvun lopulta alkaen. Vuodesta 1993 se toimi Jakomäessä Somerikkokujalla, ja vuodesta 2012 alkaen koulu on toiminut Helsingin Pukinmäessä entisen Pukinmäen peruskoulun rakennuksessa. Koulu on Helsingin kaupungin sopimuskoulu ja siellä noudatetaan valtakunnallista opetussuunnitelmaa. Koulu saa rahoituksensa muiden yksityisten peruskoulujen tapaan valtiolta ja kaupungilta ja toiminnan ylläpitäjänä on oma kannatusyhdistys. Koulun perustana ovat kristilliset arvot, ja se on yhteiskristillinen, eli se ei ole minkään seurakunnan ylläpitämä, vaikkakin tekee yhteistyötä monien eri seurakuntien kanssa. ==Lähteet== Luokka:Helsingin peruskoulut Luokka:Pukinmäki Luokka:Suomen kristilliset peruskoulut
Stillwater (Minnesota)

Stillwater on kaupunki Minnesotassa, Yhdysvalloissa. Se on Washingtonin piirikunnan keskus. Stillwaterissa on 18 225 asukasta (2010) Pinta-alaltaan kaupunki on 18,9 neliökilometriä ja se kuuluu Minneapolis-Saint Paulin suurkaupunkialueeseen. Stillwater on yksi Minnesotan vanhimmista asutuskeskuksista. Se perustettiin vuonna 1843 ja kaupunginoikeudet se sai vuonna 1854. Stillwater oli alkuaikoinaan menestyvä metsäteollisuuskaupunki. Stillwaterissa pidettiin vuonna 1848 kokous, joka johti Minnesotan osavaltion perustamiseen. Stillwaterin sijainti lähellä Minneapolisin ja Saint Paulin kaupunkeja on auttanut turismin kasvuun. Kaupungin nähtävyyksiin kuuluvat St. Croixin joenvarsialue, Washingonin piirikunnan museo ja monet historialliset rakennukset kaupungin varhaisesta menestyksestä. Elokuvan Rohto (The Cure) tapahtumat sijoittuvat pääosin Stillwaterin kaupunkiin. == Lähteet == == Aiheesta muualla == *Kaupungin kotisivut *Stillwaterin turismisivut Luokka:Minnesotan kaupungit
Kaprakka

Kaprakka oli Liperin Käsämässä sijaitseva Hengitysliitto ry:n kuntoutuskeskus. Samalla alueella Liperin Käsämässä toimii nyt Ammattiopisto Luovin Liperin yksikkö. Entisessä Kaprakassa toimii liperiläisille avoin uimahalli Liprakka. Veljesharjun ympäristössä on monipuoliset ulkoliikuntamahdollisuudet, muun muassa retkipolut ja puhtaat lammet. Ammatillinen koulutuskeskus toimi Kaprakka-nimen alla vuoden 2007 elokuuhun saakka, jolloin Kaprakan ammatillinen koulutuskeskus liittyi osaksi Suomen suurinta ammatillista erityisoppilaitosta, Ammattiopisto Luovia. == Historiaa == Kaprakka valmistui vuosina 1947-48 Veljesharjuksi eli Sotainvalidien Veljesliiton tuberkuloosiparantolaksi ja ammattikouluksi. Sen päärakennukset piirsi arkkitehti Viljo Revell.Liperi - rakennetun ympäristön historiaa Hengitysliitto Helin (nyk. Hengitysliitto) kuntoutusyksiköt Hoikan kuntoutuskeskus, Kaprakka ja Verve yhdistyvät uudeksi, valtakunnallisesti kuntoutuksen palveluntuottajaksi 1.1.2009. Verve tuotti tuolloin palveluja myös Helsingissä, Kuopiossa, Joensuussa, Oulussa, Sastamalassa ja Tampereella. Kaprakan tiedote 15.9.2008 Vuoden 2011 alussa Verve lopetti Liperissä, ja koko alue on nykyään Ammattiopisto Luovin Liperin yksikön käytössä. == Liprakka == Syyskuussa 2004 avatussa Liprakka-nimisessä uimahallissa on 25 metrin pituinen kolmiratainen allas, jossa on kolme vesihierontapistettä, 60 cm syvässä lastenaltaassa on pieni liukumäki. Uimahalli on kaikille avoin. Uimahalli on astmaystävällinen: vedenpuhdistusjärjestelmä on uv-pohjainen ja allastilat on rakennettu sisäilmaluokkaan 1. Altaiden veden lämpötila on +28 astetta. Uimahalli Liprakka lopetti toimintansa vuoden 2014, mutta avattiin uudelleen syyskuun alusta 2019. Sen jälkeen se on muiden uimahallien tavoin ollut välillä suljettuna koronapandemian 2020–2021 takia. == Lähteet == == Aiheesta muualla == * -- Ilmoitus sulkemisesta. * Kaprakan kotisivut * Verven kotisivut * Luovin kotisivut * Uimahalli Luokka:Liperi
Dukagjinin ruhtinaskunta

Dukagjinin ruhtinaskunta (1387-1444) oli ruhtinaskunta keskiajan Albaniassa. Sen perustivat veljekset Pal ja Leka I Dukagjini ja jota sitten hallitsivat Palin jälkeläiset, Tanush Dukagjini ja Pal II Dukagjini, jotka ottivat osaa Lezhan liigaan. Palin poika, Lekë III Dukagjini on yksi merkittävimpiä henkilöitä Albanian historiassa. Luokka:Albanian historia Luokka:Euroopan entiset valtiot Luokka:Lezhën maakunta
Pikku Karvasjärvi

Pikku Karvasjärvi tai Pieni Karvasjärvi on lampi tai pieni järvi Utajärven kunnan Sanginkylän itälaidalla. Järvi sijaitsee entisen Ylikiimingin kunnan, nykyisin Oulun kaupungin, rajan läheisyydessä Isosta Karvasjärvestä vain kolmisensataa metriä pohjoiseen. Järven lähettyville tulee Karvaskosken kankaan kautta metsäautotie, jonka varressa on Karvasojan rannalla sijaitseva hirvikämppä. pienoiskuva|240px|vasen|Karvasojan hirvikämpän uimapaikka. == Järvimaisema == Järvi on paikoin matalarantainen, mutta siinä on melko vähän vesikasvillisuutta. Järveä ympäröivät suot lukuun ottamatta länsi- ja etelälaidan pieniä kankaita. Kaloja ovat hyvin tummat hauet, ahvenet ja särjet. Järvestä lähtee sivuoja Karvasoja-nimiseen puroon, joka laskee Isosta Karvasjärvestä Sanginjoen sivuhaaraan Koivujokeen lähellä Pienelle Kivijärvelle menevää tietä. Järven ympäristö on asumaton, lähimpään asutukseen Puutturinjärvelle on tosin vain reilut kaksi kilometriä. == Lähteet == == Aiheesta muualla == * Sanginjärven kylähistoria. Sanginjärven kyläseura ry. Sanginkylä 2000. Toim. Esko Vesala ja Matti Savolainen, 708 s. ISBN 952-91-2823-1 (Järven ympäristö) Luokka:Utajärven järvet Luokka:Ylä-Oulujoen alue‎
Rock ’n Roll Children

__NOTOC__ Rock 'n Roll Children on Sturm Und Drang -yhtyeen toinen levy. Se julkaistiin 12.11.2008. Levyltä on julkaistu kolme singleä, "Break Away", "A Million Nights" sekä "That's The Way I Am". Kappaleista on kuvattu musiikkivideot. Levy ylsi toisella myyntiviikollaan Suomen virallisen listan toiselle sijalle ja myi viikossa kultaa. Sonata Arctican entinen kitaristi Jani Liimatainen on kirjoittanut levylle kappaleen "The River Runs Dry". == Kappaleet == # # # # # # # # # # == Arviot == * Dome.fi: Dome.fi: Levyarvio * Imperiumi: 7½/10Sturm Und Drang - Rock 'N Roll Children Viitattu 29.12.2022. * Koululainen: 7+Koululainen: Levyarvio * Soundi: Soundi: Levyarvio * V2.fi: V2.fi: Levyarvio == Aiheesta muualla == * Rock 'n Roll Children discogs.com -sivustolla * == Lähteet == v Luokka:Vuoden 2008 albumit Luokka:Sturm und Drangin albumit
Rabbe Johansson

Rabbe Johansson (s. 1961) on suomalainen rumpali. Hän soitti rumpuja punkyhtyeessä Ypö-Viis. Kun yhtye hajosi 1981 toimittuaan noin neljä vuotta, hän siirtyi soittamaan Freelance-yhtyeeseen. Freelance soittaa tanssi- ja rock-musiikkia eri tanssipaikoissa. == Lähteet == Luokka:Suomalaiset rumpalit Luokka:Vuonna 1961 syntyneet Luokka:Elävät henkilöt
Iso Kivijärvi (Utajärvi)

Iso Kivijärvi on järvi Muhoksen ja Utajärven rajalla, Utajärven kuntakeskuksesta seitsemisen kilometriä pohjoiskoilliseen Oulujoen pohjoispuolella, jonka vesistöön järvi kuuluu. ==Järvimaisema ja kulkuyhteydet== Järvi oli aikoinaan varsinainen erämaajärvi, jonne ei ollut minkäänlaista kulkuyhteyttä polkua ja sittemmin piennartietä lukuun ottamatta. Nykyään järvelle pääsee Puolangantieltä Pehkeensuon turvetuotantoalueen ja Honkaselän kautta jatkuvaa metsäautotietä, joka menee Koivuselän ja Kärpänselän kautta kohti Isoa Karvasjärveä ja edelleen Ylikiimingin Vepsänkylän sekä Pienen Kivijärven välistä tietä. Järvi on laaja ja rehevä, rannat ovat matalia ja pääosin suota, mutta pohjoiskoillisessa, idässä, lounaassa sekä luoteessa on pieniä kangasalueita. Pohjoisrannalla on kaksi asuinpaikkaa, jotka ovat nyt kesäasumuksina, lounaisrannan Isolla Saunamaalla on myös kesämökki. Järven kalastoon kuuluvat hauki, ahven ja särki. Järven laskujoki, Kivioja, laskee Oulujokeen Sotkankylällä. == Lähteet == Luokka:Muhoksen järvet Luokka:Utajärven järvet Luokka:Ylä-Oulujoen alue
Zebulon Pike

Zebulon Montgomery Pike Jr. (1779 – 1813) oli yhdysvaltalainen sotilas ja tutkimusmatkailija. Hänen johtamansa retkikunta kartoitti suuren osan Ranskan Louisianan eteläosasta, kun Yhdysvallat osti Louisianan Ranskalta. Pike kartoitti myös Mississippin yläjuoksua. Pikes Peak Kalliovuorilla Colorado Springsin kaupungin lähistöllä El Pason piirikunnassa Coloradon osavaltiossa on nimetty hänen mukaansa. == Lähteet == Luokka:Yhdysvaltalaiset tutkimusmatkailijat Luokka:Yhdysvaltalaiset sotilaat
Stephen Harriman Long

Stephen Harriman Long (30. joulukuuta 1784 – 4. syyskuuta 1864) oli yhdysvaltalainen insinööri, upseeri ja tutkimusmatkailija. Hän keksi parannuksia höyryvetureihin. Tutkimusmatkailijana hänet tunnetaan retkikunnasta, joka kartoitti Suurten tasankojen preeriaa. == Lähteet == Luokka:Yhdysvaltalaiset tutkimusmatkailijat Luokka:Vuonna 1784 syntyneet Luokka:Vuonna 1864 kuolleet
Meren raivo

Meren raivo (The Perfect Storm) on Wolfgang Petersenin ohjaama yhdysvaltalainen katastrofielokuva, joka sai ensi-iltansa vuonna 2000. Se pohjautuu Sebastian Jungerin samannimiseen romaaniin, joka kertoo miekkakalaa pyytävän kalastusaluksen miehistöstä, joka joutuu hurrikaanin kynsiin.Perfect Storm Rotten Tomatoes Elokuva perustuu tapahtumiin oikean lokakuussa 1991 raivonneen myrskyn aikana. ==Näyttelijät== == Lähteet == == Aiheesta muualla == * Luokka:Vuoden 2000 yhdysvaltalaiset elokuvat Luokka:Wolfgang Petersenin ohjaamat elokuvat Luokka:Yhdysvaltalaiset katastrofielokuvat Luokka:Tositapahtumiin perustuvat elokuvat Luokka:Elokuvat kalastuksesta Luokka:Elokuvat merenkulusta
Stillwater

Stillwater voi viitata seuraaviin asioihin: *Stillwater, kaupunki Minnesotassa *Stillwater, kunta New Yorkissa **Stillwater, kylä New Yorkissa, Stillwaterin kunnassa *Stillwater, kaupunki Oklahomassa *Stillwater Township, kunta New Jerseyssä *Stillwater, kylä Aucklandin alueella, Uudessa-Seelannissa *Stillwater, kaupunki West Coastin alueella, Uudessa-Seelannissa *Stillwater on useamman joen nimi, katso Stillwater (joki) *Stillwater, yhdysvaltalainen rockyhtye *Stillwater, Tom McCarthyn ohjaama yhdysvaltalainen elokuva vuodelta 2021 *Sibanye-Stillwater, eteläafrikkalainen kaivosyhtiö
Sri Aurobindo

Sri Aurobindo (15. elokuuta 1872 – 5. joulukuuta 1950) oli intialainen nationalisti, runoilija, henkinen guru ja merkittävä moderni hindulainen filosofi, joka laajassa tuotannossaan pyrki yhdistämään joogan eri koulukunnat Integraalijoogaksi kutsumaansa järjestelmään, joka pyrkii ihmisen henkiseen evoluutioon. Aurobindo kävi koulunsa Britanniassa ja palasi Intiaan vuonna 1883. 1900-luvun alkupuolella hän oli eräs Intian itsenäisyyden voimakkaimmista puolestapuhujista ja vallankumousaktivisti. Poliittinen ura vaihtui joogaan, kun Aurobindo pakeni brittien hallitsemilta alueilta Ranskan omistuksessa olleeseen Pondicherryyn 1910. Pondicherryssä Aurobindon ympärille kerääntyi seuraajien joukko, joka muodosti luostariyhteisön, ashramin. Vuonna 1914 Aurobindo tapasi tulevan työparinsa, ranskalaissyntyisen Mirra Alfassan, jota myöhemmin kutsui nimellä Äiti, kuten hindulaisia naisguruja on tapana kutsua. == Lähteet == Luokka:Intialaiset poliitikot Luokka:Intialaiset filosofit Luokka:Henkiset opettajat Luokka:Vuonna 1872 syntyneet Luokka:Vuonna 1950 kuolleet Luokka:Seulonnan keskeiset artikkelit
Via (yhdistys)

Via ry on rajajoogan opiskelijoiden yhdistys, joka on perustettu vuonna 1975. Via ry:n paikallisosastoja toimii Helsingissä, Järvenpäässä, Lohjalla, Pohjanmaalla, Tampereella, Turussa ja Kemissä. Yhdistyksellä on ollut vuodesta 1990 toimintaa Kerimäen entisen kappalaisen pappilassa Kaukalinnassa. Yhdistys järjestää rajajoogan opintoja muun muassa Via-akatemian nimellä. Via ry on julkaissut jäsenlehteä Via Positiva vuodesta 1975. Nykyisin vuodessa ilmestyy neljä numeroa, joista yksi on kaksoisnumero ja yksi on sähköinen kesälehti. ==Lähteet== ==Aiheesta muualla== *Via-Akatemian ja Via ry:n sivusto: www.via.fi Luokka:Jooga Luokka:Suomalaiset järjestöt
Winona (Minnesota)

Winona on kaupunki Minnesotassa, Yhdysvalloissa. Se on Winonan piirikunnan keskus. Kaupungissa on 27 069 asukasta ja se on pinta-alaltaan 63,0 neliökilometriä. thumb|180px|left|Winonan kaupungintalo Ensimmäiset asukkaat asettuivat Winonan alueelle vuonna 1851. Paikkakuntaa kutsuttiin alkujaan nimellä Montezuma. Myöhemmin se nimettiin uudelleen siouxprinsessan mukaan. Winonasta tehtiin oma hallinnollinen yksikkönsä vuonna 1857. Seuraavana vuonna kaupunkiin perustettiin nykyään nimellä Winonan valtionyliopisto tunnettu oppilaitos. Winonan historiallisen keskustan rakennukset ovat vuosien 1857 ja 1916 väliltä. Muita nähtävyyksiä ovat Pickwick Millin myllyrakennus vuodelta 1858, Pyhän Stanislaus Kostkan kirkko vuodelta 1894 ja George W. Maherin suunnittelema pankkirakennus. Näyttelijä Winona Ryder on syntynyt Winonassa. == Lähteet == == Aiheesta muualla == *Kaupungin viralliset sivut *Winona Daily News -sanomalehden sivut *Winonan valtionyliopiston sivut Luokka:Minnesotan kaupungit
Winona

Winona voi viitata seuraaviin paikkoihin: *Winona, paikkakunta Arizonassa *Winona, kaupunki Kansasissa *Winona, kaupunki Minnesotassa *Winona, kaupunki Mississippissä *Winona, kaupunki Missourissa *Winona, paikkakunta Ohiossa *Winona, paikkakunta Ontariossa, Kanadassa *Winona, kunta Texasissa *Winonan piirikunta, piirikunta Minnesotassa *Winona Lake, kaupunki Indianassa *Wynona, kunta Oklahomassa
Jacques Demy

thumb|Jacques Demyn hauta. Jacques Demy (5. kesäkuuta 1931 – 27. lokakuuta 1990) oli ranskalainen elokuvaohjaaja. Hänen muistetuin elokuvansa on elokuvamusikaali Cherbourgin sateenvarjot (1964), johon Michel Legrand sävelsi musiikin. Demyn avioliitto elokuvaohjaaja Agnès Vardan kanssa kesti vuodesta 1962 aina hänen aivoverenvuodon aiheuttamaan kuolemaansa asti syksyllä 1990. Demyn kaksi lasta työskentelevät elokuva-alalla. Agnès Varda teki miehensä elämästä elokuvan Jacquot – poika Nantesista (1990). == Filmografiaa == * Lola (1961) * Enkelten lahti (La baie des anges, 1962) * Cherbourgin sateenvarjot (Les parapluies de Cherbourg, 1964) * Rochefortin tytöt (Les demoiselles de Rochefort, 1967) * Valokuvamalli (The Model Shop, 1969) * Aasinnahka (Peau d’âne, 1970) * Pillipiipari (The Pied Piper, 1972) * Lady Oscar (1979) * Huone kaupungissa (Une chambre en ville, 1982) * Parking (1985) * Trois places pour le 26 (1988) == Lähteet == == Aiheesta muualla == * * * Ylen Elävä arkisto: Jacques Demy, uuden aallon romantikko Luokka:Ranskalaiset elokuvaohjaajat Luokka:Vuonna 1931 syntyneet Luokka:Vuonna 1990 kuolleet
Heidi Zurbriggen

Heidi Zurbriggen (s. 16. maaliskuuta 1967 Saas-Almagell, Valais, Sveitsi) on entinen sveitsiläinen alppihiihtäjä, kaksinkertainen MM-mitalisti. Zurbriggen saavutti junioreiden MM-kilpailuissa 1985 kolme hopeamitalia: pujottelussa, suurpujottelussa ja syöksylaskussa. Crans Montanan MM-kisoissa 1987 hän oli syöksylaskussa neljästoista. Kaksi vuotta myöhemmin Vailin MM-rinteillä Zurbriggen sijoittui syöksylaskussa neljänneksi jääden pronssista neljän ja hopeasta viiden sadasosasekunnin päähän. Lisäksi hän oli suurpujottelussa yhdestoista ja supersuurpujottelussa kahdestoista. Saalbachin MM-kilpailuissa 1991 hän sijoittui alppiyhdistetyssä kuudenneksi. Zurbriggen oli Albertvillen olympialaisissa 1992 kymmenes syöksylaskussa. Moriokan MM-kilpailuissa 1993 hän oli parhaimmillaan yhdeksäs supersuurpujottelussa. Sierra Nevadan MM- kisoissa 1996 hän sai supersuurpujottelussa hopeaa Isolde Kostnerin jälkeen. Syöksylaskussa hän sijoittui neljänneksitoista. Sestrieren MM-kilpailuissa 1997 Zurbriggen saavutti syöksylaskussa hopeaa hävittyään kilpailun voittaneelle Hilary Lindhille kuusi sadasosasekuntia. Lisäksi hän oli supersuurpujottelussa yhdestoista ja suurpujottelussa kolmastoista. Naganon olympialaisissa 1998 hänen parhaat sijoituksensa olivat suurpujottelun kuudes ja syöksylaskun kahdestoista tila. Zurbriggen voitti urallaan kolme maailmancupin osakilpailua, sijoittui seitsemän kertaa toiseksi ja seitsemän kertaa kolmanneksi. Syöksylaskun maailmancupin kokonaispisteissä hän oli toinen kaudella 1996–1997 ja kolmas kaudella 1995–1996. Supersuurpujottelun maailmancupissa hän sijoittui kolmanneksi kaudella 1994–1995. Maailmancupin kokonaiskilpailussa hän sijoittui parhaimmillaan kuudenneksi kaudella 1996–1997. Heidi Zurbriggenin isoveli Pirmin Zurbriggen on alppihiihdon olympiavoittaja ja maailmanmestari. == Maailmancupin osakilpailuvoitot == Päivä Paikka Laji 6\. maaliskuuta 1996 Kvitfjell syöksylasku 11\. tammikuuta 1997 Bad Kleinkirchheim syöksylasku 23\. tammikuuta 1997 Cortina d'Ampezzo syöksylasku == Lähteet == * Luokka:Sveitsiläiset alppihiihtäjät Luokka:Vuonna 1967 syntyneet Luokka:Elävät henkilöt
Hinckley (Minnesota)

Hinckley on kaupunki Minnesotan osavaltiossa, Yhdysvalloissa. Siellä on 1 291 asukasta (2000) ja se on pinta-alaltaan 7,5 neliökilometriä. Hinckleyn alueella perustettiin ensimmäinen saha vuonna 1869, kun huomattiin alueen strobusmännyt. Samana vuonna kaupunkiin saatiin myös rautatie. Metsäteollisuuden ja rautatien avuilla kaupunki oli varakas ja kasvava 1 500 asukkaan koti. 1. syyskuuta 1894 Hinckley tuhoutui kuitenkin tulipalossa. Vuoden 1894 kesä oli kuuma ja kuiva ja syyskuussa pari tulipesäkettä yhtyivät muodostaen suuren tulimyrskyn, joka raivosi neljä tuntia ja tuhosi kaiken tielleen osuvan. Kuusi kaupunkia paloi maan tasalle Hinckleyn ollessa yksi niistä. Palossa kuoli yli 400 ihmistä. == Lähteet == == Aiheesta muualla == *Hinckley Convention & Visitors Bureau Luokka:Minnesotan kaupungit
Sandstone (Minnesota)

Sandstone on 1 549 asukkaan kaupunki Yhdysvalloissa, Minnesotan osavaltiossa ja Pinen piirikunnassa. Kaupunki on pinta-alaltaan 14,1 neliökilometriä. Sandstone sijaitsee Kettlejoen varrella. Se perustettiin hiekkakivilouhoksen lähettyville. Rautatieliikemies James J. Hill rakennutti monet kaupungin hiekkakivirakennuksista. Kaupunkia ympäröi Banningin valtionpuisto. == Lähteet == Luokka:Minnesotan kaupungit
OnnenKenkä-monumentti

OnnenKenkä-monumentti on Veljekset Keskisen tavarapuodin sisäänkäynnin edessä sijaitseva monumentti Tuurin kylässä Alavudella. Sen on rakennuttanut liikemies Vesa Keskinen. Matkailualan asiantuntijat listasivat monumentin maailman kolmen rumimman monumentin tai rakennuksen joukkoon vuonna 2008. == Lähteet == Luokka:Alavuden rakennukset ja rakennelmat Luokka:Alavuden nähtävyydet Luokka:Töysä Luokka:Veljekset Keskinen
Heikki Nummi

Heikki Nummi voi tarkoittaa seuraavia: * Heikki Nummi, suomalainen keihäänheittäjä * Heikki Nummi, yksi kirjailija Martti Merenmaan käyttämistä nimimerkeistä
Pekka Silventoinen

Pekka Silventoinen (s. 15. maaliskuuta 1934 Metsäpirtti) on suomalainen filosofian tohtori ja entinen maaherra. Silventoinen valmistui ylioppilaaksi vuonna 1954 Lappeenrannan lyseosta, kansakoulunopettajaksi 1958 ja filosofian kandidaatiksi (maisteri) Helsingin yliopistosta 1965. Hän toimi Uudenmaan läänin viimeisenä maaherrana 1996–1997 ja väitteli filosofian tohtoriksi 2008. ==Lähteet== Luokka:Uudenmaan läänin maaherrat Luokka:Vuonna 1934 syntyneet Luokka:Elävät henkilöt
Artemisia Gentileschi

Artemisia Gentileschi (8. heinäkuuta 1593 − n.1654) oli italialainen taidemaalari barokin aikakaudella. Häntä pidetään nykyään yhtenä taitavimmista taidemaalareista Caravaggion innoittamassa sukupolvessa. Aikana jolloin naismaalareita ei hyväksytty taideyhteisöön, hän oli ensimmäinen naispuolinen taidemaalari, joka hyväksyttiin Firenzen taideakatemian (Accademia delle Arti del Disegno) viralliseksi jäseneksi. Hän kuului ensimmäisiin naistaiteilijoihin, jotka maalasivat historiallisia ja uskonnollisia maalauksia ajalla, jolloin niiden kaltaisten herooisten teemojen katsottiin olevan naisten ulottumattomissa. Gentileschi kävi oikeutta raiskauksestaan ja teki uransa maalauksilla, jotka on tulkittu feministisiksi. Gentileschin isä oli taidemaalari Orazio Gentileschi. Italialainen kirjailija ja taidehistorioitsija Anna Banti on kirjoittanut Gentileschistä osin fiktiivisen elämäkertaromaanin Artemisia (1947). == Maalauksia == Tiedosto:Giaele e Sisara (ca.1620) - Artemisia Gentileschi (Museum of Fine Arts, Budapest).jpg|Jael ja Sisera (n. 1620) Tiedosto:Samson und delilah.jpg|Simson ja Delila (1630–1638) Tiedosto:Gentileschi Artemisia Judith Beheading Holofernes Naples.jpg|Judit leikkaa Holoferneen pään irti (1611–1612) Tiedosto:Artemisia Gentileschi - Giuditta decapita Oloferne - Google Art Project-Adjust.jpg|Judit leikkaa Holoferneen pään irti (1614–1620) ==Lähteet== ==Aiheesta muualla== *The Life and Art of Artemisia Gentileschi *Artemisia, The Rape and the Trial Luokka:Italialaiset taidemaalarit Luokka:Barokkitaiteilijat Luokka:Vuonna 1593 syntyneet Luokka:1650-luvulla kuolleet Luokka:Seulonnan keskeiset artikkelit
Sandstone

Sandstone voi tarkoittaa seuraavia: ;paikkoja: *Sandstone, paikallishallintoalue (kunta) Länsi-Australiassa *Sandstone, kaupunki Minnesotassa *Sandstone Township, kunta Minnesotassa *Sandstone Charter Township, kunta Michiganissa *Sandstone, paikkakunta Länsi-Virginiassa ;muita merkityksiä: * Operaatio Sandstone, Yhdysvaltojen vuonna 1948 toteuttama kolmen ydinkokeen sarja
Frans Engelbert Lindström

Frans Engelbert Lindström (alkujaan Lujala, 29. marraskuuta 1874 Mynämäki - 21\. helmikuuta 1918 Laitila) oli tehtailija ja ensimmäisen Suomessa valmistetun auton ”Korvensuu 1913” kehittäjä. Lujalan yksinäistalon poika, Frans Lujala, sai vuonna 1893 oikeuden ostaa Mynämäen Korvensuun kylään Laajoen varrelle rakennetun kruununmyllyn ja hän ryhtyi sinne yrittäjäksi 20-vuotiaana. Frans muutti nimensä paremmin ”tehtailijalle” sopivaksi ja hänestä tuli Frans Lindström. Toimittuaan seitsemän vuotta myllärinä hän oli suunnitellut toimintansa laajentamista ja kehittämistä Korvensuussa. Niinpä vuonna 1901 hän rakensi alueelle höyrysahan ja höyläämön ja myöhemmin viilaverstaan ja valimon sekä puuverstaan. Konepajassa ja valimossa valmistettiin maatalouskoneita kuten esimerkiksi Sato-, Warma- ja Pienviljelijä-merkkisiä puimakoneita sekä viskuri- ja oljenpuhdistuskoneita, lapioäkeitä, erilaisia sirkkeleitä ja klapikoneita sekä potkukelkkoja. Tuotteet olivat oman tuotekehittelyn tuloksia. Tehtaalla koottiin myös Reipas- merkkisiä polkupyöriä. Frans Lindström rakennutti alueelle myös oman voimalaitoksen, jossa tuotettiin sähköä kahdella vesiturbiinilla, 160 hv:n imukaasumoottorilla ja 300 hv:n höyrykoneella. Voimalaitos tuotti sähköä yli oman tarpeensa ja vuonna 1912 perustettiin Vakka-Suomen Sähkö Osakeyhtiö, joka osti ja jakeli Lindstömiltä voimalaitoksen tuottamaa ylimääräistä sähköenergiaa. Lindström oli myös keksijä. Hän keksi putkimankelin, jolla voitiin valmistaa putkia ja myöhemmin hän sai muun muassa patentin kaasumoottorin pyörivän venttiilin sovitukselle. Hänen valmistamansa koneet ja laitteet tunnettiin omaperäisinä, mutta toimivina. Kuitenkin hänen ehkä merkittävin tuotekehitystyön tulos oli ensimmäinen Suomessa valmistettu auto Korvensuu 1913. ”Nyt me pojat rakennetaan auto”, oli Frans Lindström tokaissut miehilleen tehtaalla vuonna 1910 ja auton kehitystyö aloitettiin. Prototyyppi valmistui 1913 eikä sen sarjavalmistusta koskaan aloitettu – sarjavalmistusta ei ollut ilmeisesti alun perinkään tarkoitus aloittaa. Kyse oli taidonnäytteestä. Punakaarti otti tehtaan haltuunsa 1918 ja Frans Lindström pakeni punakaartilaisia Vehmaan Pehtsaloon. Punakaartilaiset surmasivat hänet 21. helmikuuta 1918 torppari Juho Varjon torpan pihalla, Appuljärven rannalla. Punaiset veivät Lindströmin ruumiin mukanaan ja kätkivät sen Lampolan talon metsään, Vehmaan Vihtjärven kylässä, josta hänet myöhemmin siirrettiin ja haudattiin Mynämäen hautausmaalle 2. maaliskuuta 1918. == Lähteet == * Korvensuun tehdasalueen historia, toim. Ere Viitasalo, Huolin seudun kylät ry., Mynäprint Oy 1999, s. 7–12, 14–18, 27, 28 ja 37. * Lujalan suku, Marketta Kännö, Gummerus, Saarijärvi 1999, s. 93 * Arkistolaitos: Suomen sotasurmat 1914–1922, Lindström Frans Engelbert === Viitteet === Luokka:Suomalaiset keksijät Luokka:Suomalaiset yrittäjät Luokka:Suomen sisällissodan terrorin uhrit Luokka:Vuonna 1874 syntyneet Luokka:Vuonna 1918 kuolleet
Hilary Lindh

Hilary Lindh (s. 10. toukokuuta 1969 Juneau, Alaska) on entinen yhdysvaltalainen alppihiihtäjä, kolminkertainen arvokisamitalisti. Lindh voitti syöksylaskun junioreiden maailmanmestaruuden Bad Kleinkirchheimissa 1986. Vailin MM-kilpailuissa 1989 hän oli syöksyssä viidestoísta ja Saalbachin MM-rinteillä 1991 supersuurpujottelussa kymmenes. Albertvillen olympialaisissa 1992 hän saavutti syöksylaskussa hopeaa hävittyään kilpailun voittaneelle Kerrin Lee-Gartnerille kuusi sadasosasekuntia. Lillehammerin olympialaisissa 1994 hän oli syöksylaskussa seitsemäs ja supersuurpujottelussa kolmastoista. Lindh sai Sierra Nevadan MM-kilpailuissa 1996 pronssia syöksylaskussa kukistettuaan neljänneksi sijoittuneen Kate Pacen yhdellä sadasosasekunnilla. Supersuurpujottelussa hän sijoittui viidenneksi. Sestrieren MM-kilpailuissa 1997 Lindh voitti syöksylaskun maailmanmestaruuden oltuaan kuusi sadasosasekuntia Heidi Zurbriggeniä nopeampi. Maailmancupissa Lindh voitti syöksylaskukilpailun Sierra Nevadassa kaudella 1993–1994 sekä Vailissa ja Lake Louisessa kaudella 1994–1995. Lisäksi hän sijoittui samassa lajissa kaksi kertaa toiseksi. Syöksylaskun maailmancupin yhteispisteissä hän oli toinen kaudella 1994–1995. Maailmancupin kokonaiskilpailussa hän oli samalla kaudella yhdeksäs. == Lähteet == * Luokka:Yhdysvaltalaiset alppihiihtäjät Luokka:Yhdysvaltalaiset olympiamitalistit Luokka:Vuonna 1969 syntyneet Luokka:Elävät henkilöt
Lasiaissamentuma

Lasiaissamentuma on ilmiö, jossa näkökentässä näkyy pieniä leijuvia pisteitä tai epätasaisia rivejä tai isoja rihmoja, jotka leijuvat näkökentässä vaalealle taustalle katsottaessa. Pisteet näkyvät, kun katsoo esimerkiksi vaaleaa seinää, taivasta tai esimerkiksi kirjan sivuja. Isommat ja varsinkin tummemmat samentumat näkyvät myös hämärässä. Lasiaissamentumat ovat tavallisesti täysin vaarattomia, ja niitä esiintyy kaikilla. Jos niitä kuitenkin näkyy paljon tai ne ovat tummia, ne voivat häiritä elämää. Joissakin harvinaisissa tapauksissa lasiaissamentumat voivat kuitenkin olla oire verkkokalvon irtaumasta, etenkin, jos niiden yhteydessä esiintyy välähdyksiä. Lasiaissamentumia voivat aiheuttaa muun muassa eräät vahvat lääkkeet. Lasiaissamentumat voidaan poistaa vitrektomialla, jota kuitenkin Suomessa tehdään harvoin ainoastaan samentumien vuoksi. Luokka:Silmät Luokka:Seulonnan keskeiset artikkelit